Grøtterødskjær

Grøtterødskjær er et skjær i Vestfjorden. Det befinner seg i underkant av hundre meter utafor Grøtterød på vestkysten av Nøtterøy i Færder kommune, omtrent 450 meter nord for Håøya. Grøtterødskjær har et areal på om lag 4 dekar. Det høyeste punktet er på rundt 10 meter over havet.

Skjærets berggrunn er syenitt som er dekka av noe vegetasjon i form av busker, gras og urter.

Skjæret og området rundt utgjør Grøtterødskjær biotopvernområde, som ble oppretta i 2009 for «å beskytte en viktig holme for sjøfugler mot forstyrrelser i hekketiden», da spesielt fiskemåker. Verneområdet dekker et område på om lag 25 dekar.

Referanser

 Øyer i Færder
 Verneområder i Færder